Filarmonica Banatul Timișoara

CONCERT SIMFONIC - Orchestra simfonică a Filarmonicii Banatul Timișoara | Dirijor: SANDER TEEPEN, solist: DANIEL CIOBANU - pian
2023-10-20 19:00 - 21:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara vă invită la concert, vineri, 20 octombrie, de la ora 19:00, la Sala Capitol. Maestrul SANDER TEEPEN ne propune spre audiție, în deschiderea concertului, lucrarea Caprice bohémien de S. RAHMANINOV. Apoi, orchestra și pianistul DANIEL CIOBANU – solist în rezidență al Filarmonicii Banatul Timișoara în stagiunea 2023-2024, vor intrepreta Rapsodia pe o temă de Paganini, op. 43 de S. RAHMANINOV. În încheiere, vom asculta Simfonia nr. 5 în fa major, op. 76 de A. DVOŘÁK.
În continuare, avancronica de concert semnată de maestrul Mircea Tătatru:
„Concertul simfonic din 20 octombrie va fi condus de la pupitrul dirijoral de maestrul Sander Teepen. În program Caprice bohémien de Serghei Rahmaninov, Rapsodia pe o temă de Paganini pentru pian şi orchestră op.43 de Rahmaninov şi Simfonia a V-a în fa major op. 76 de Antonin Dvořák.
Rahmaninov a început să lucreze la Capriciul Boemian imediat după ce a terminat opera Aleko. Piesa conţine mai multe referinţe la operă, care era centrată în jurul temelor gypsy, adică după folclorul romani. Găsim rădăcini din spiritul care conduce dansul bărbaţilor din operă şi din întreaga aură care străbate Aleko. Este tânărul Rahmaninov, care la 21 de ani dă naştere la o piesă orchestrată într-un stil emoţionant evocând un profund sentiment de dor.
Mulţi compozitori au profitat de posibilităţile extraordinare oferite de Capriciul 24 pentru vioară solo de Paganini, dar nimeni, după părerea noastră, nu a egalat performanţa lui Serghei Rahmaninov. Este vorba în special de Franz Liszt şi Johannes Brahms. Erau din nou acasă la vila lor din Elveţia, „Senar” a lui Serghei şi Natalia Rahmaninov. Atunci, în iulie 1934, s-a născut Rapsodia pe o temă de Paganini, după o muncă de şase săptămâni. Compozitorul a urmat un drum propriu prelucrând tema sub forma unui mare ciclu de variaţiuni. Lucrarea este prevăzută a se cânta fără pauză, deşi structura variaţiunilor se aliniază unui concert cu trei mişcări distincte. De remarcat şi faptul că debutează cu o variaţiune, tema apărând după aceea. Premiera a avut loc la 7 noiembrie, solist fiind compozitorul, acompaniat de Orchestra Philadelphia din Baltimore, Mariland, America. Vineri, pe scena Filarmonicii „Banatul”, partea solistică va fi asigurată de pianistul Daniel Ciobanu.
După patru zile de la terminarea Cvartetului cu pian în re major, Dvořák începe lucrul la Simfonia a V-a. După şase săptămâni, iunie-iulie 1875, o finalizează dându-i număr de opus 24. Fiind publicată abia în 1888, editorul Simrock i-a dat numărul de opus 76. Punct culminant în producţia orchestrală timpurie a fondatorului şcolii simfonice din Boemia, simfonia pe care o vom asculta în încheierea programului de vineri, prezintă deja trăsăturile tipice ale stilului său individual, matur şi urmăreşte proiecţia marilor capodopere de mai târziu. Deşi simfonia nu are un titlu programatic oficial, criticii şi muzicologii au denumit-o Pastorala lui Dvořák. Aceasta pentru sugestia din tema de deschidere asemănătoare unei melodii pastorale ce imită cimpoiul, şi pentru tema de final a cornului de vânătoare. În partea a doua, violoncelul ne aduce intonaţiile cântecelor slavone. A treia se remarcă printr-un ritm de dans robust, vital, iar finalul este dramatic şi contrastant, fiind un fel del concluzie generală. Reapare tema de la început şi totul se încheie cu o atmosferă de jubileu. Premiera a avut loc la Praga la 25 martie 1879.”

RECITAL EDUCATIV | Miracolul muzicii pentru bebeluși (0-2 ani)
2023-10-21 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Două dintre cele mai delicate instrumente, în mâinile talentatelor artiste ale Filarmonicii Banatul Timișoara: violonista MARTA CHIȘ și harpista MIHAELA FAUR, îi vor face pe cei mai mici dintre spectatorii noștri să se familiarizeze cu muzica clasică, în cadrul recitalului educativ dedicat special acestei categorii de vârstă. Evenimentul are loc sâmbătă, 21 octombrie 2023, de la ora 11:00, la Sala Capitol.

FRESCOSCULPTURI CON MOTO | DUO SERAFIM | MIRCEA MARIAN, ȘTEFAN CAZACU - violoncel
2023-10-21 19:00 - 20:00 | Biserica Piaristă „Înălțarea Sfintei Cruci”, Bulevardul Regele Ferdinand I 3, Timisoara, 300006, România
DUO SERAFIM este format din Mircea Marian şi Ștefan Cazacu, doi dintre cei mai apreciați violoncelişti din țară. Împreună, explorează versatilitatea acestui instrument, atât din punct de vedere tehnic cât și expresiv, abordând un repertoriu contemporan spectaculos. Îi puteți audia în cadrul Festivalului-Concurs Remus Georgescu, ediția a X-a, sâmbătă, 21 octombrie 2023, ora 19:00, la Biserica Piaristă „Înălțarea Sfintei Cruci”, cu FRESCOSCULPTURI CON MOTO.

În program:
VLAD RĂZVAN BACIU – The Nightmare of Light
LIVIU DĂNCEANU – CA ZACUsca
MIHAI MĂNICEANU – Privirea în gol
ADRIAN IORGULESCU – Improvizație pentru violoncel solo
GYORGY LIGETI – Sonata solo
SEBASTIAN ANDRONE – Fresco Meets Baldi
DIANA ROTARU – Lut
DAN DEDIU – IntermeZoo

Prelegere MARTIN WISTINGHAUSEN | Tehnici neconvenționale de folosire a vocii
2023-10-22 11:00 - 17:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Compozitorul german MARTIN WISTINGHAUSEN, de această dată în calitate de bas, va susține o prelegere duminică, 22 octombrie, de la ora 11:00, în Sala Orpheum a Facultății de Muzică și Teatru Timișoara. Tema o reprezintă tehnicile neconvenționale de folosire a vocii.
Prelegerea va fi susținută în limba engleză.
Ca un element practic al acestei prelegeri, pe MARTIN WISTINGHAUSEN îl vom asculta interpretând în cadrul concertului itinerant din Festivalul – Concurs Internațional „Remus Georgescu” din aceeași zi, cu începere de la ora 16:00, în Parcul Central, dar și în recitalul EXOSCULPTURI, alături de ANSAMBLUL ATEM, în 24 octombrie, de la ora 19:00, la Sala Capitol.
Participarea la prelegere este gratuită!

SONOSCULPTURI URBANE | Concert itinerant
2023-10-22 16:00 - 17:00 | Parcul Central, Timisoara, Timiș, România
Suntem mândri să revenim și în această ediție a Festivalului-Concurs Remus Georgescu, ediția a X-a, cu un concert itinerant. Cei cinci laureați ai concursului de compoziție din cadrul Festivalului își vor audia lucrările cântate în premieră, în cadrul acestui concert inedit, fiind selectate cinci locuri neconvenţionale din Timișoara, după cum urmează: Parcul Central, Cărturești (Piața Victoriei), Opera Română din Timișoara (foaier), Bastionul Maria Theresia, Domul Romano-Catolic.
Vă așteptăm să vizităm împreună SONOSCULPTURI URBANE!
În program:

KIRK – Cvartet pentru percuție (Parcul Central)
TÖRÖK-GYURKÓ – Arcuum pentru ansamblu de flaute (Cărturești – Piața Victoriei)
COLOMBAT – `neath silken scars pentru bariton și electronice (Opera Română din Timișoara – foaier)
DEMETZ – Guided Visit pentru flaut, vioară, violoncel și pian (Bastionul Maria Theresia)
TAPLIN – Deep darkening clouds pentru 6 voci (Domul Romano-Catolic)

Recital cameral | DANIEL CIOBANU – pian, ALEXANDRA TIRSU și VLAD POPESCU –vioară, DANIEL CIOBANU – violă, CONSTANTIN BORODIN – violoncel
2023-10-22 19:00 - 20:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
DANIEL CIOBANU – solist în rezidență al Filarmonicii Banatul Timișoara în Stagiunea 2023/2024, este un artist cu o personalitate muzicală distinctivă și o tehnică ce i-a adus numeroase premii, colaborări cu orchestre de top și dirijori celebri și apariții pe marile scene ale lumii.
Avem plăcerea de a-l asculta alături de alți patru artiști excepționali: violoniștii ALEXANDRA TIRSU și VLAD POPESCU, violistul DANIEL CIOBANU și violoncelistul CONSTANTIN BORODIN. Recitalul are loc duminică, 22 octombrie 2023, de la ora 19:00, în Sala „Mihai Perian” a Liceului de Artă „Ion Vidu” din Timișoara.
În program, lucrări ale compozitorilor R. SCHUMANN și D. ȘOSTAKOVICI.

SONOSCULPTURI FILACADEMICE
2023-10-23 19:00 - 21:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Artiștii Filarmonicii Banatul Timișoara, în colaborare cu studenții Facultății de Muzică și Teatru, vă prezintă SONOSCULPTURI FILACADEMICE. În cadrul Festivalului-Concurs Remus Georgescu, ediția a X-a, luni, 23 octombrie 2023, de la ora 19:00, în Sala Orpheum a Facultății de Muzică și Teatru Timișoara, vor prezenta împreună un program de muzică contemporană, pe care vă invităm să îl audiați.

DUO RISTIĆ : LAURA RISTIĆ și MARKO RISTIĆ
GIUVENTÙ ARMONIOSA:
ȚAGA RADU – fagot
ALINA TALIANU – clarinet
IRINA DULDIIER – oboi
ALEXANDRA MAHU – flaut
HORAȚIU VĂSAR – corn
REGINA CSEMARK – pian

Facultatea de Muzică și Teatru:
EUNICE SIMUȚ – vioară (clasa conf. Cristina Mălăncioiu)
KATIKA LAZĂR – flaut (clasa conf. Matei Ioachimescu)
ROMINA ONIȘOR – flaut (clasa conf. Matei Ioachimescu)
RIANA SAVU – flaut (clasa conf. Matei Ioachimescu)
MATILDA ONEȚ – flaut (clasa conf. Matei Ioachimescu)
DIANA RUSU – flaut (clasa conf. Matei Ioachimescu)
IULIA TOMA – pian

În program:
MIHAI MĂNICEANU – Crescendo, pentru vioară
DOINA ROTARU – Jyotis
MÁTYÁS PAPP – Piesă pentru 4 flaute
TORU TAKEMITSU – “Voice”
MIHAI POPEAN – Preludiu nr. 1 ”Padmaamhava” pentru pian
FRANCIS POULENC – Sextet
LAURA MANOLACHE – După o lectură…
MIHAELA VOZGANIAN – Blue Pearl
VIOLETA DINESCU – Round Table (p.a.a)
REMUS GEORGESCU – Reflexe

EXOSCULPTURI | ANSAMBLUL ATEM | MARTIN WISTINGHAUSEN
2023-10-24 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
ANSAMBLUL ATEM a fost înființat în anul 2013, având ca obiectiv principal promovarea, în diverse formații camerale, a repertoriului muzical modern și contemporan. Este o mare încântare să îi avem ca prezență permanentă în cadrul Festivalului-Concurs Remus Georgescu. Vom avea deosebita plăcere să îi ascultăm marți, 24 octombrie 2023, ora 19:00, la Sala Capitol, cu EXOSCULPTURI, împreună cu distinsul Martin Wistinghausen.

BOGDAN PREDA – flaut
CRISTINA MĂLĂNCIOIU – vioară
ANDREEA PETRILA – violoncel
VICTOR ANDREI PĂRĂU – pian
MARTIN WISTINGHAUSEN – bas

În program:
REMUS GEORGESCU – “Oraison” pentru bas și pian
KAIJA SAARIAHO – “Light and matter” pentru vioară, violoncel și pian
GABRIEL ALMAȘI – “Alter Echo” pentru flaut solo şi electronice
GIACINTO SCELSI – “Wo-Ma” partea I – pentru bas
GIACINTO SCELSI – “Wo-Ma” partea a II-a – pentru bas
REMUS GEORGESCU – “Exorcisme” pentru flaut
LOTTA WENNÄKOSKI – “Päärme” pentru vioară, violoncel și pian
CHARLOTTE SEITHER – “koy” pentru bas
REMUS GEORGESCU – “Mă ascund” pentru bas și percuție
MARTIN WISTINGHAUSEN – Hello – 5 Haikus for bass voice and ensemble. Text: Pierre Georges Pouthier (german) – Issa, Bashô (japanese) and Nichita Stănescu (romanian) – in memoriam Remus Georgescu

SIMPOZION UCMR | Festivalul - Concurs Internațional „Remus Georgescu”
2023-10-25 17:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Miercuri, 25 octombrie 2023, de la ora 17:00, vă invităm să luați parte la simpozionul UCMR din cadrul Festivalului – Concurs Internațional „Remus Georgescu”. Evenimenul are loc în Sala Orpheum a Facultății de Muzică și Teatru Timișoara.
Pe agenda discuțiilor:
LAVA GEORGETA BRATU – Omagiu Maestrului Remus Georgescu
CONSTANTIN-TUFAN STAN – György Ligeti și varianta din comuna Belinț a baladei Miorița
MIHAI POPEAN – Digilatria
RODICA GIURGIU- Viorel Cosma
FELICIAN ROȘCA ȘI CRISTINA STRUȚA – Două festivaluri de orgă: Orgile Cetății și Timorgelfest 2023 în programul Timișoara Capitală Culturală Europeană 2023
OVIDIU PAPANA – Instrumentele tradiționale românești
Participarea la simpozion este gratuită!

SONOSCULPTURI BALCANICE | ANSAMBLUL METAMORFOSIS | SAŠA MIRKOVIĆ
2023-10-26 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Încă de la înființarea sa în 2005, ANSAMBLUL METAMORFOSIS s-a poziționat pe scena muzicii clasice sârbești, oferind interpretări superbe și inovatoare ale repertoriului clasic, precum și lucrări de compozitori contemporani locali și internaționali. Ansamblul interpretează de obicei fără dirijor, fiind condus de carismaticul și energicul Saša Mirković. În aceeași formulă vom avea plăcerea să îi ascultăm, în cadrul Festivalului-Concurs International Remus Georgescu, ediția a X-a, joi, 26 octombrie 2023, la Sala Capitol, cu SONOSCULPTURI BALCANICE.

În program:
PAULINE OLIVEROS -Earth Ears – A Sonic Ritual for string orchestra
DRAGANA JOVANOVIC – Morning Prayer for string orchestra
BRANKA POPOVIC – Stardust for viola and orchestra
ANA GNJATOVIC – Music for the Missing Butterflies for string orchestra
CRISTIAN BENCE-MUK – Stop the war! for viola obbligata and string orchestra (p.a.a.) – in memoriam Remus Georgescu
DARIJA ANDOVSKA – daMar for viola and string orchestra
DAVID MASTIKOSA – Void for string orchestra
ALEKSANDRA VREBALOV – Angelic incantations for viola and string orchestra
LAZAR DJORDJEVIC – Madness for viola and string orchestra
IVAN MARKOVIC – The Pillars 2 for string orchestra

CONCERT SIMFONIC | Dirijor: ANTONIO MÉNDEZ, solist: VICTOR JULIEN-LAFERRIÈRE - violoncel
2023-10-27 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Penultimul concert din luna octombrie al Orchestrei simfonice a Filarmonicii Banatul Timișoara îl va avea la pupitrul dirijoral pe ANTONIO MÉNDEZ, iar ca solist pe violoncelistul VICTOR JULIEN-LAFERRIÈRE. Concertul are loc vineri, 27 octombrie 2023, de la ora 19:00, la Sala Capitol.
În program:

PROKOFIEV – Simfonia concertantă pentru violoncel și orchestră în mi minor, op. 125
RAHMANINOV – Simfonia nr. 3 în la minor, op. 44

RECITAL Makedonissimo | SIMON TRPČESKI – pian, ALEKSANDAR KRAPOVSKI – vioară, ALEXANDER SOMOV – violoncel, HIDAN MAMUDOV – clarinet, saxofon și kaval, și VLATKO NUSHEV – percuție
2023-10-28 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ultimul eveniment al lunii octombrie aduce pe scena Filarmonicii Banatul Timișoara cvintetul Makedonissimo. Membrul fondator, SIMON TRPČESKI – pian, împreună cu ALEKSANDAR KRAPOVSKI – vioară, ALEXANDER SOMOV – violoncel, HIDAN MAMUDOV – clarinet, saxofon și kaval, și VLATKO NUSHEV – percuție vor interpreta muzică din Macedonia, compusă de PANDE SHAHOV.
Vă așteptăm sâmbătă, 28 octombrie 2023, ora 19:00, în Sala Capitol.

Concert simfonic Muzică, război și pace în Europa 1922-2022 | Dirijor: ANTONIN REY, solistă: DAWOON KIM - violoncel
2023-10-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
„Războiul este una dintre marile teme ale muzicii secolului XX. În contextul invaziei Ucrainei, proiectul Muzică, război și pace în Europa 1922-2022 își propune să reamintească dezastruoasele consecințe ale regimurilor totalitariste europene ca instigatoare la conflicte armate și genociduri precum Holocaustul și să transmită publicului european ideea că pacea pe continent se poate baza pe valori comune puternice precum democrația, lupta împotriva rasismului și antisemitismului, libertatea și unitatea.”
𝐀𝐦𝐚𝐮𝐫𝐲 𝐝𝐮 𝐂𝐥𝐨𝐬𝐞𝐥

Ca parte a proiectului Muzică, război și pace în Europa 1922-2022, după concertul ce va avea loc la MuTh Hall din Viena, în 28 octombrie 2023, Filarmonica 𝐵𝑎𝑛𝑎𝑡𝑢𝑙 prezintă același program pentru publicul din Timișoara, o zi mai târziu.

Astfel, duminică, 29 octombrie 2023, de la ora 19:00, la Sala Capitol, orchestra noastră și solista DAWOON KIM – violoncel, sub bagheta dirijorală a maestrului ANTONIN REY, vor interpreta: Concertino pentru violoncel și orchestră de coarde, op. 87 de H. GAL și Concertino pentru violoncel și orchestră de coarde, op. 43bis de M. WEINBERG. Programul continuă cu Triptych pentru orchestră de coarde de A. TANSMAN și Intermezzo de F. SCHREKER.

CONCERT SIMFONIC | Dirijor: JUNPING QIAN, solist: FLORIN ILIESCU - vioară
2023-11-03 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Primul eveniment al lunii noiembrie îl aduce pe scena Sălii Capitol, vineri, 3 noiembrie, 2023, de la ora 19:00 pe violonistul FLORIN ILIESCU – solist în rezidență în Stagiunea 2023-2024 al Filarmonicii Banatul Timișoara.
Alături de Orchestra simfonică, sub bagheta dirijorului JUNPING QIAN, va interpreta Concertul pentru vioară și orchestră în mi minor, op. 64 de F. MENDELSSOHN.
În program regăsim alte două lucrări minunate: F. MENDELSSOHN – Uvertura „Hebridele”, op. 26 și L. VAN BEETHOVEN – Simfonia nr. 3 în mi bemol major, op. 55 – Eroica.

RECITAL EDUCATIV | Coloane sonore din filme celebre (12-18 ani)
2023-11-07 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Corul „Ion Românu” al Filarmonicii Banatul Timișoara, condus de maestrul IOSIF TODEA va interpreta coloane sonore din filme celebre. Vârsta recomandat, dar nu obligatorie, este de 12-18 ani.
Soliști vor fi soprana BIANCA MIHĂESCU, mezzosoprana ANA KUI și baritonii ALEXANDRU ȘUCA și ANTONIU MARC.
Recitalul educativ are loc marți, 7 noiembrie, de la ora 15:00, la Sala Capitol.

Concert simfonic | Dirijor: GABRIEL BEBEȘELEA, soliști: RAFAEL AGUIRRE – chitară, JUAN PÉREZ FLORISTÁN - pian
2023-11-10 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara, condusă de maestrul GABRIEL BEBEȘELEA, vă invită la un concert al cărui program conține lucrări de inspirație spaniolă. Soliști vor fi chitaristul RAFAEL AGUIRRE și pianistul JUAN PÉREZ FLORISTÁN.
Evenimentul are loc vineri, 10 noiembrie 2023, de la ora 19:00, la Sala Capitol.
În program:
M. de FALLA – Nopți în grădinile Spaniei
J. RODRIGO – Concierto de Aranjuez
I. ALBENIZ – Rapsodia spaniolă 1897-1911 (orchestrată de G. ENESCU)
M. RAVEL – Rapsodia spaniolă
În continuare, avancronica de concert semnată de maestrul Mircea Tătaru:
„Din nou Sala Capitol va fi învăluită vineri seara de melodiile şi armoniile muzicii din Peninsula Iberică. Dirijorul concertului, maestrul Gabriel Bebeşelea, ne propune un program format din Nopţi în grădinile Spaniei de Manuel de Falla, Concerto de Aranjuez pentru chitară şi orchestră de Joaquín Rodrigo, Rapsodia spaniolă de Isaac Albeniz şi Rapsodia spaniolă de Maurice Ravel.
Cine a văzut celebrele curţi-grădini din Cordoba (Spania), ziua, cu fascinaţia culorilor, a miresmelor plantelor şi florilor şi seara până spre dimineaţă, cu concertele flamenco sau mici orchestre folclorice, înţelege mult mai bine ce l-a inspirat pe De Falla când a compus această lucrare. Aceste impresii simfonice cu solo de pian au fost prezentate într-o singură lucrare în aprilie 1916, la Teatrul Real din Madrid, partea solistică fiind susţinută de pianistul José Cubiles. La Timişoara, solist va fi pianistul Juan Pérez Floristán.
Rodrigo, aproape orb de la vârsta de 3 ani, a studiat pianul, dar nu a cântat niciodată la chitară. Și, cu toate acestea, a compus două dintre cele mai cunoscute lucrări concertante pentru chitară. Fantezia pentru un gentleman a fost compusă la cererea marelui chitarist Andrés Segovia. Bineînţeles, gentlemanul din titlu este o referinţă la Segovia. Prima audiţie, cu Segovia ca protagonist, s-a petrecut la San Francisco, în martie 1958. Cea mai faimoasă lucrare a lui Rodrigo este, însă, Concierto de Aranjuez. A fost compusă în 1939. Ea este, după muzicologi, adevăratul sunet al naturii, mai ales că a fost inspirată de grădinile Palatului Regal din Aranjuez. Interpret va fi chitaristul Rafael Aguirre.
Foarte interesant şi instructiv de a asculta două rapsodii spaniole scrise de doi compozitori de anverguri diferite, care tratează dansurile şi melodiile din Insula Iberică în mod personal. Prima, orchestrată de genialul nostru compozitor, George Enescu, şi a doua sub orchestraţia măiastră a marelui compozitor impresionist francez. În 1887, Albéniz a compus la Madrid o lucrare pentru pian şi orchestră numită Rapsodia spaniolă. În acelaşi timp, a compus şi Concertul fantastic, majoritatea lucrărilor sale fiind scrise pentru pian. Acest virtuoz al pianului a cărui viaţă o voi prezenta cu altă ocazie, era total dezarmat când trebuia să orchestreze o lucrare. De aceea, atunci când era cazul unei orchestrări apela la prieteni, care făceau asta pentru el. Este vorba de Cristóbal Halffter sau Tomás Bréton. După un început într-o tipică atmosferă spaniolă se perindă diverse dansuri pline de savoare. Un tradiţional flamenco — Petenera apoi Jota, Malagueña şi Estudiantina, un vals rapid care încheie lucrarea. După moartea sa, George Enescu a orchestrat Rapsodia spaniolă, variantă pe care o vom asculta vineri seara.
În 1895, Ravel a compus Habanera pentru două piane, care nu a fost publicată ca piesă de sine stătătoare. Abia după 12 ani i-a adăugat trei părţi însoţitoare. În octombrie, acelaşi an, a terminat suita, şi în luna februarie a anului următor a orchestrat-o. Nu este prima dată când Ravel compune preluînd moştenirea bogatului folclor spaniol. Amintim Ora spaniolă sau Vocalize-studiu în formă de habaneră. Timp de aproximativ 15 minute, vom asculta cele patru părţi constitutive — Prélude à la nuit, Malagueña, Habanera şi Feria. Ascultând Rapsodia, unul dintre muzicienii cu mare autoritate privind muzica spaniolă, Manuel de Falla, spunea că este „surprinzătoare prin caracterul său spaniol, obţinut prin utilizarea liberă a ritmurilor şi melodiilor modale şi a figurilor ornamentale ale muzicii noastre populare”. Rapsodia spaniolă rămâne una dintre marile lucrări pentru orchestră compuse de Ravel.”

Recital vocal Dragoste și dor | LIVIU HOLENDER – bariton, JULIETTE JOURNAUX - pian
2023-11-11 19:00 - 20:00 | Mansarda Bastionului Maria Theresia, Strada Hector, Nr.1, Timișoara, Timiș
Baritonul austriac LIVIU HOLENDER, cu numeroase apariții pe marile scene internaționale și colaborări răsunătoare, este invitatul Filarmonicii Banatul Timișoara, pentru recitalul de sâmbătă, 11 noiembrie 2023, susținut alături de talentata pianistă JULIETTE JOURNAUX.
Evenimentul are loc la Bastionul Maria Theresia, de la ora 19:00.
În program, lieduri de F. SCHUBERT, J. BRAHMS, G. MAHLER, M. RAVEL.

Concert extraordinar Iluminatio | Ansamblul MUSICA RICERCATA | Dirijor: GABRIEL BEBEȘELEA, solist: VALER SABADUS - contratenor
2023-11-16 20:00 - 21:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un adevărat star al barocului, prezent pe cele mai importante scene, Valer Sabadus va deschide Musica Ricercata Op. 6 – Lux Timisiensis. Alături de ANSAMBLUL MUSICA RICERCATA și dirijorul GABRIEL BEBEȘELEA, acesta va interpreta arii din opere de Johann Adolph Hasse și Georg Friedrich Händel, compuse pentru cel mai mare contratenor din toate timpurile – Farinelli. Iar cum cei doi compozitori germani au fost produsul Iluminismului, întreg concertul va prezenta o radiografie sonoră a Secolului Luminilor. Ariile de Hasse și Händel vor fi intercalate cu lucrări orchestrale din întreaga Europă, toate stând sub semnul sonor al Iluminismului.
Joi, 16 noiembrie 2023, de la ora 20:00, la Sala Capitol vom audia lucrări de: Johann Adolph Hasse, Georg Friedrich Händel, Heinrich Biber, Jean Philippe Rameau, Joseph Bologne Chevalier de Saint Georges, Michael Haydn, Carl Ditters von Dittersdorf, Maksim Berezovski, Giuseppe Sarti, Stephen Storace.
De la ora 19:30, vă invităm la o discuție pre-concert cu maestrul GABRIEL BEBEȘELEA.

Musica Ricercta Op.6 - Lux Timisiensis | Workshop de vioară barocă cu ELICIA SILVERSTEIN
2023-11-17 17:00 - 18:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Violoniștii din Timișoara vor avea ocazia unică de a se perfecționa cu una dintre cele mai importante interprete pe instrumente de epocă, Elicia Silverstein. În preziua primului său recital din seria Mysterium, din cadrul Musica Ricercata Op.6 – Lux Timisiensis, aceasta va susține un workshop de vioară barocă. Va discuta despre arcuș, maniere de atac, ornamentație, diapazon, acordaj și va lucra activ cu muzicienii prezenți.
De asemenea, participanții la workshop vor avea ocazia să afle detalii interesante despre pregătirea și prepararea celor patru viori cu care vine la Timișoara pentru a interpreta integrala Sonatelor Rozariului de Heinrich Biber, o lucrare monumentală care va fi realizată pe parcursul a două seri, alături de celebrul organist și clavecinist italian Marco Mencoboni.
La workshop-ul ce va avea loc vineri, 17 noiembrie 2023, de la ora 17, la Facultatea de Muzică și Teatru Timișoara, poate participa și publicul larg.

Concert simfonic | Dirijor: IZABELÉ JANKAUSKAITÉ, soliști: MEIKE HARTMANN – soprană, DORU ROMAN - percuție
2023-11-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara o va avea ca invitată la pupitrul dirijoral pentru concertul de vineri, 17 noiembrie 2023 pe tânăra dirijoare lituaniană IZABELÉ JANKAUSKAITÉ, câștigătoare, în 2022, a Premiului Neeme Järvi al renumitei Academii de Dirijat Gstaad.
Soliști: MEIKE HARTMANN – soprană
DORU ROMAN – percuție
Evenimentul are loc de la ora 19:00, la Sala Capitol.
În program:
D. DEDIU – Glastonperlenspiel, concert pentru percuție și orchestră
G. MAHLER – Simfonia nr. 4, în sol major
În continuare, avancronica de concert semnată de maestrul Mircea Tătaru:
„Concertul Filarmonicii „Banatul” de vineri, 17 noiembrie, conține două lucrări: „Glastonperlenspiel” pentru percuţie şi orchestră de Dan Dediu şi Simfonia a IV-a în sol major de Gustav Mahler.
Percuţionistul Doru Roman va fi protagonistul lucrării compozitorului Dan Dediu, „Glastonperlenspiel” (Joc de mărgele de sticlă) pentru percuţie şi orchestră.
Foarte apreciat, atât în ţară, cât şi în străinătate, Dan Dediu a compus peste 130 de lucrări muzicale foarte bine primite de către public. De asemenea, premiile naţionale şi internaţionale primite din partea unor comisii de specialitate confirmă nivelul ridicat al compozitorului român. Într-un interviu spunea „[…]eu am o meteahnă: dacă nu compun, nu pot să fac nimic. Sunt dependent de compoziție, cum sunt alții de mersul la sala de fitness. Așa că mă țin de compus, chiar dacă am multe alte lucruri de făcut”.
La fel ca alţi mari compozitori, şi Mahler a fost mereu torturat de probleme şi îndoieli, a suferit din cauza nedreptăţilor şi a şicanelor îndreptate spre el dinspre unele medii artistice. Cele mai multe dintre problemele cu care s-a confruntat sunt reflectate în simfoniile sale, mai puţin în Simfonia a IV-a, o lucrare aflată sub un cer fără nori. Această oază de fericire are echivalent în istoria muzicii. Bunăoară, Simfonia clasică a lui Prokofiev sau Simfonia a IX-a a lui Şostakovici. Este o tipologie a simfoniei lirice, de seninătate clasică, cu o mică inserţie de experiment baroc. Particularitatea ei provine din tonurile deschise, planurile clare şi transparente, mănunchiurile de jocuri tandre, spiritualizate. O noutate absolută este introducerea în scherzo a unei viori solo acordată cu un ton mai sus. Primul violonist al orchestrei trebuie, astfel, să cânte alternativ solo-uri pe două viori cu acordaj diferit. Rolul viorii cu acordaj special este de a da acestei părţi o atmosferă de umor sarcastic. Este o voioşie stranie, o ţesătură sticloasă formată dintr-un păienjeniş de linii în permanentă prefacere. Altă noutate este o voce de soprană în partea a IV-a, care intonează un duios cântec, viziunea unei naive copile despre paradis. Este vorba de „Das himmlische leben”, compus de Mahler în 1892. Se vede în acest experiment foarte reuşit că autorul de lieduri l-a influenţat în bine pe simfonist.
Solistă va fi soprana Meike Hartmann. Concertul va fi condus de maestra Izabelé Jankauskaité.”

RECITAL NOCTURN Mysterium I | Soliști: ELICIA SILVERSTEIN – vioară, MARCO MENCOBONI – orgă
2023-11-18 21:00 - 22:30 | Biserica Sfânta Ecaterina Timișoara, Strada Bolyai János 4, Timișoara, Timiș, România
Violonista ELICIA SILVERSTEIN este câștigătoare, în 2020, a premiului BBC Music Magazine pentru cel mai bun debut, recunoscută pe scena internațională pentru interpretările sale nuanțate, îndrăznețe și introspective ale repertoriului din secolul al XVII-lea până în secolul XXI, susține sâmbătă, 18 noiembrie 2023, de la ora 21:00, la Biserica Sfânta Ecaterina, un recital a cărui temă centrală o reprezintă viața lui Hristos.
Alături de Elicia va interpreta organistul MARCO MENCOBONI, artist care a dedicat mulți ani redescoperirii și interpretării repertoriului muzical antic al barocului și al Renașterii și a cărui dăruire a readus la viață o serie de bijuterii ale unei muzici uitate.
În program: Heinrich Biber – Integrala sonatelor Rozariului (1)
De la ora 20:30, sunteți invitați la o discuție pre-concert cu ELICIA SILVERSTEIN.

RECITAL NOCTURN Mysterium II | Soliști: ELICIA SILVERSTEIN – vioară, MARCO MENCOBONI – orgă
2023-11-19 21:00 - 22:00 | Biserica Piaristă „Înălțarea Sfintei Cruci”, Bulevardul Regele Ferdinand I 3, Timisoara, 300006, România
Violonista ELICIA SILVERSTEIN și organistul MARCO MENCOBONI continuă tema primei părți a recitalului NOCTURN susținut cu zi înainte. Vor interpreta ultime 5 din totalul de 15 Mistere ale Rozariului, procesiuni ce datează încă din secolul al XIII-lea și care reprezintă meditații asupra momentelor importante din viața lui Hristos și a Fecioarei Maria.
Recitalul are loc duminică, 19 noiembrie 2023, de la ora 21:00, la Biserica Piaristă – Înălțarea Sfintei Cruci.

Musica Ricercata Op.6 - Lux Timisiensis | Recital Cantemir 300/350 | DERYA TÜRKAN ENSEMBLE
2023-11-20 20:00 - 21:30 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Anul 2023 înseamnă 350 de ani de la nașterea și 300 de ani de la moartea marelui Dimitrie Cantemir, un adevărat reprezentant al Iluminismului, despre care puțini știu că este considerat unul din cei mai importanți compozitori de muzică clasică turcă și chiar dezvoltatorul unui sistem inovator de notație muzicală derivat din alfabetul turc.
Lucrarea sa Edvar-i Musiki (Cartea științei muzicii) este considerată tratatul de căpătâi al muzicii clasice turce, în care se păstrează peste 350 de lucrări instrumentale.
DERYA TÜRKAN ENSEMBLE, ansamblu specializat în interpretarea muzicii otomane timpurii, cu concerte pe scene internaționale importante, este format din unii dintre cei mai proeminenți reprezentanți ai muzicii clasice otomane: Serkan Halili (kanun), Ozata Ayan (tanbur), Özgür Özgüler (violoncel), Serdar Bisiren (percuție) și Derya Türkan (kemençe).
Ansamblul va interpreta luni, 20 noiembrie 2023, de la ora 20:00, în Sala „Mihai Perian” a Liceului de Artă „Ion Vidu” lucrări din Cartea științei muzicii de Dimitrie Cantemir.
Pentru a pătrunde inițiați în universul muzicii pe care o vom audia, Derya Türkan va conduce o discuție pre-concert, de la ora 19:00, la care vă invităm cu drag să luați parte.

CONCERT EDUCATIV | Farmecul muzicii simfonice (12-18)
2023-11-24 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Repetiția generală pentru concertul simfonic de vineri, 24 noiembrie 2023, de la ora 19:00 se transformă într-un concert educativ, în aceeași zi, de la ora 11:00.
Astfel, dacă v-ați întrebat vreodată cum decurge o astfel de repetiție, care sunt indicațiile pe care le primesc artiștii de la dirijor, care este rolul său pe scenă, dar și alte detalii interesante puteți afla chiar de la maestrul RADU POPA, cel sub a cărui baghetă se va desfășura evenimentul de la Sala Capitol.
Orchestra va interpreta Simfonia nr. 5, p. IV, Adagietto de G. MAHLER.

CONCERT SIMFONIC | In memoriam NICOLAE CORNEANU
2023-11-24 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 24 noiembrie 2023, de la ora 19:00, vă invităm să luați parte la un concert simfonic dedicat memoriei mitropolitului Nicolae Corneanu. Orchestra simfonică a Filarmonicii Banatul Timișoara va interpreta în deschidere Simfonia nr. 5, p. IV, Adagietto de G. MAHLER.
În program urmează Concertul pentru fagot și orchestră în si bemol major, K. 191 de W. A. MOZART, ce îl va avea solist pe fagotistul CONSTANTIN BARCOV. Concertul se încheie cu Simfonia nr. 1 în re major, D. 82 de F. SCHUBERT.
Dirijorul concertului va fi maestrul RADU POPA.

În continuare, avancronica de concert semnată de maestrul Mircea Tătaru:
„Cu o lună înainte de Sfintele Sărbători ale Crăciunului, Filarmonica „Banatul” organizează un concert simfonic dedicat memoriei mitropolitului Nicolae Corneanu. Maestrul Radu Popa, dirijorul concertului, ne propune un program alcătuit din Adagietto pentru orchestră de coarde de Gustav Mahler, Concertul pentru fagot şi orchestră în si bemol major K.191, de Wolfgang Amadeus Mozart şi Simfonia nr.1 în re major de Franz Schubert.
Regăsim în vasta literatură muzicală diferite părţi din simfonii care s-au remarcat prin frumuseţea şi expresivitatea lor, devenind mai apoi piese de sine stătătoare pe afişele de concert. Chiar Mahler mai are un Adagio celebru, dar acesta are o istorie aparte. Compozitorul s-a stins înainte de a termina Simfonia a X-a. Au rămas 72 de pagini de partitură, restul fiind doar schiţe. Adagio a rămas integral şi reia ideile ultimelor lucrări — resemnarea senină şi contemplaţia tristă ca un cântec de rămas bun.
Adagietto, această parte a IV-a din Simfonia a V-a este piesa orchestrală cea mai faimoasă a lui Mahler, şi cea mai cântată dintre toate extrasele simfoniilor sale. Durează cam 10 minute, dar unii dirijori o interpretează lărgit, datorită expresivităţii sale extraordinare, astfel putând să dureze chiar aproape 12 minute. A fost răspândită în lume şi prin folosirea ei de către Luchino Visconti în filmul Moarte la Veneţia. În 1968, la 8 iunie, a fost auzită în Catedrala Sfântul Patrick din New York cu ocazia slujbei de înmormântare a lui Robert Kenedy.
Adagietto este în realitate o adevărată introducere la ultima parte a simfoniei. Lirismul ei nu a fost încredinţat decât orchestrei de coarde, căreia i se adaugă acordurile unei harpe. La premieră, critica o considera o pagină genială, cu o sonoritate nemaiauzită până atunci. Se mai spunea că trebuie să închizi ochii şi să-ţi imaginezi un apus de soare în munţi, un asfinţit care în solitudine, să-ţi aducă fericire.
Un personaj al aristocraţiei din München, Baronul Freiherr Thaddäus von Dürnitz, mare admirator al tânărului Mozart, i-a cerut acestuia să compună un concert pentru fagot. Baronul era un entuziast muzician amator, el însuşi având câteva compoziţii. Atunci, în 1774, a fost primul concert compus de Mozart pentru un instrument de suflat. Avea 18 ani. A mai compus apoi pentru baron încă 3 concerte şi o sonată pentru fagot, dar care s-au pierdut. Dintr-o scrisoare a tatălui său se pare că nici nu a fost recompensat pentru aceste compoziţii. Dar acest frumos concert a devenit celebru, în special pentru fagotişti care, în mod obligatoriu, au în repertoriu această lucrare. Ea este cerută în mai toate competiţiile şi audiţiile pentru ocupare de posturi în orchestre. În partea a doua există o frumoasă melodie lirică întâlnită mai târziu şi în opera Flautul fermecat. Solist va fi fagotistul Constantin Barcov.
Când a scris prima sa simfonie, Schubert era chiar mai tânăr decât Mozart. Avea 16 ani şi era pe cale să absolve Seminarul Imperial de la Viena. A studiat 5 ani cu Antonio Salieri, duşmanul lui Mozart. Dorea să continuie cariera tatălui, care era profesor. El nu avut un dascăl care să-l ajute pe tărâmul muzicii simfonice. Salieri i-a dat nişte noţiuni sterpe de compoziţie, fără să-i dezvolte extraordinarul său simţ muzical. Pe lângă studiul aprofundat al partiturilor simfonice ale marilor compozitori, l-a ajutat foarte mult experienţa cu orchestra şcolii şi cu orchestra înfiripată în casa tatălui său, unde mai acţiona ca dirijor. Aici a înţeles particularitatea instrumentelor, funcţiile lor şi raporturile dintre ele pentru echilibrul sonor. Ca şi creaţie, simfonia întâi nu este la nivelul Simfoniei a IV-a, a V-a, a VII-a, „Neterminata” sau Marea simfonie – a IX-a, de aceea nu apare des pe afişul scenelor de concert. Simfonia pe care o vom asculta, compusă în 1813, este foarte bine construită şi are un simţ foarte dezvoltat al proporţiilor. Vom observa că aşteptatul contrast emoţional se rezolvă în această fază prin echilibru, prin împletire armonioasă şi prin efuziune lirică.”

Dialog cu publicul al poetului RADU VANCU | Bufnițele și Luminile Timișoarei
2023-11-25 18:00 - 19:00 | Librăria La Două Bufnițe, Piața Unirii nr. 11, Timișoara, Timiș, România
Unul din cei mai apreciați poeți români, RADU VANCU, va reveni la Timișoara pentru a introduce publicul în Iluminism. În cadrul acestui eveniment, Radu Vancu va discuta despre valențele acestui curent de gândire, dar și despre influența acestuia asupra Timișoarei.

Din perspectivă literară, Radu Vancu va discuta despre Secolul Luminilor în întreaga regiune și cum a influențat creatorii literari din generațiile care au urmat.

Evenimentul face parte din festivalul Musica Ricercata Op. 6 – Lux Timisiensis.
Întâlnirea cu publicul are loc la Librăria „La Două Bufnițe”, sâmbătă, 25 noiembrie 2023, de la ora 18:00.

INTRAREA ESTE LIBERĂ!

CONCERT EXTRAORDINAR Muzică pentru o împărăteasă | ACADEMY OF ANCIENT MUSIC | Dirijor: LAURENCE CUMMINGS, solistă: HILARY CRONIN - soprană
2023-11-26 20:00 - 21:30 | Domul Romano-Catolic Timișoara, Piața Unirii Nr. 12, Timișoara, timiș, România
Celebrul ansamblu ACADEMY OF ANCIENT MUSIC ne aduce în Viena împărătesei Maria Tereza – unde geniul a influențat curtea, iar muzica a înflorit în moduri magnifice (și neașteptate). A fost supranumită „soacra Europei”, dar în calitate de monarh, conducător de război, diplomat și patron al artelor, împărăteasa Maria Tereza a Austriei a fost unul cei mai mari conducători din istoria Europei.
În acest concert, Academy of Ancient Music îi aduce un omagiu recreând o eră a splendorii, inovației și muzicii fără limite. Dirijor va fi LAURENCE CUMMINGS – Directorul muzical al Academy of Ancient Music, iar solistă va fi soprana HILARY CRONIN – considerată de BBC Music Magazine drept o stea în devenire a anului 2022.
În program, lucrări de: Maria Teresa Agnesi, Joseph Haydn, Johann Adolph Hasse, Theresa Marianna Martinez, Wolfgang Amadeus Mozart.

Workshop de transcriere a manuscriselor muzicale cu GABRIEL BEBEȘELEA
2023-11-27 17:00 - 18:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Dirijorul GABRIEL BEBEȘELEA, recunoscut pentru cercetările și descoperirile sale, va susține pentru toți cei interesați un workshop de transcriere a manuscriselor muzicale. Pastorale-Fantaisie de George Enescu, La foresta d’Hermanstad de Valentino Fioravanti sunt doar două exemple de lucrări descoperite și editate de acesta direct din manuscris și aduse în sălile de concerte din întreaga lume după ce acestea au fost uitate.
Maestrul va discuta despre particularitățile și problemele mai multor tipuri de manuscrise din diverse epoci, cu exemplificări din manuscrisele pe care acesta le-a editat și interpretat. Muzicienilor, dar și publicului le va revela pașii necesari transcrierii unui manuscris și va discuta despre dificultățile acestui demers, încheind prin a prezenta înregistrări cu rezultatul final adus în fața publicului.
Workshop-ul se va desfășura pe parcursul a trei zile, de luni, 27 noiembrie până miercuri, 29 noiembrie 2023, zilnic de la ora 17:00, la Facultatea de Muzică și Teatru Timișoara.

CONCERT VOCAL-SIMFONIC EXTRAORDINAR | Dirijor: CRISTIAN MĂCELARU
2023-11-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică și Corul „Ion Românu” ale Filarmonicii Banatul Timișoara se reunesc pe scena Sălii Capitol, sub bagheta dirijorală a maestrului CRISTIAN MĂCELARU, pentru concertul vocal-simfonic extraordinar de miercuri, 29 noiembrie 2023, de la ora 19:00.
Soliști: COLIN PÜTZ – pian
SARAH DUFRESNE – soprană
ANTONELA BÂRNAT – mezzosoprană
EUSEBIU HUȚAN – tenor
JAMES ATKINSON – bariton
Dirijorul corului: IOSIF TODEA
În program: S. BARBER – Adagio pentru orchestră de coarde, op. 11
W. A. MOZART – Concertul pentru pian și orchestră nr. 21 în do major, KV 467
W. A. MOZART – Recviem

Concert simfonic Orchestra Facultății de Muzică și Teatru | Dirijor: SEBASTIAN FELEA, solistă: ROMINA ONIȘOR - flaut
2023-11-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra Facultății de Muzică și Teatru Timișoara vă invită la concert Medalion W. A. MOZART, joi, 30 noiembrie 2023. De la ora 19:00, la Sala Capitol vom audia: Uvertura la Opera „Răpirea din Serai”, Concert pentru flaut și orchestră nr. 1 în sol major, Simfonia nr. 39 în mi bemol major.
Dirijorul concertului va fi SEBASTIAN FELEA
Solistă: ROMINA ONIȘOR – flaut.
